Eksamen ERN 3000 2025
Torsdag 11. september kl 9:00 – fredag 12. september kl 12:00
Oppgavesettet er på x sider og består av 2 oppgaver som vektes henholdsvis 60% og 40%.
Eksamen inkluderer også den vedlagte artikkelen av Stea og medarbeidere.

________________________________________________________________________________________

Oppgave 1 (Vektes 60 %)

1a) Når man skal vurdere kvaliteten på innsamlede kostholdsdata, undersøker man gjerne validiteten og reproduserbarheten til metoden som dataene er samlet inn med. Beskriv forskjellen på validitet og reproduserbarhet.  

Validitet: Mål på i hvilken grad data måler det det er ment å måle. Metoden er valid når den ikke er beheftet med systematiske feil (bias). 
Reproduserbarhet: Mål på i hvilken grad flere målinger av det samme - under like forhold - gir samme resultat.   


1b) Kan en kostholdsundersøkelsesmetode ha høy reproduserbarhet og samtidig lav validitet? Forklar svaret, og gi et eksempel. 

Ja. Metoden kan gi det samme eller om lag det samme svaret hver gang man gjentar datainnsamlingen. Det repeterte svaret trenger likevel ikke være valid, ettersom man kan få feil svar hver gang. 
Eksempel: inntaket av banan blir registrert å være 2/uke hver gang det blir rapportert, men det sanne inntaket er 1/uke. 

1c) Kan en kostholdsundersøkelsesmetode ha høy validitet og samtidig lav reproduserbarhet? Forklar svaret, og gi et eksempel. 

Nei. Høy reproduserbarhet er en forutsetning for høy validitet. Dersom man ikke får det samme eller om lag det samme svaret hver gang man gjentar datainnsamlingen, kan data heller ikke være valide. 
Eksempel: inntaket av banan blir registrert å være 2/uke første gang det blir rapportert, men 1/uke neste gang det blir rapportert. Vi vet ikke hva det sanne (valide) inntaket av banan er.  

1d) For hvilken kostholdsundersøkelsesmetode er det særlig relevant å undersøke reproduserbarheten? Forklar hvorfor.
Matvarefrekvensskjema. Det er en lukket metode der det som oftest spørres om det vanlige kostholdet over en viss periode (summarisk inntak). I åpne metoder som registrerer kosten på utvalgte dager vil det være vanskeligere å oppfylle forutsetningen om samme forhold pga. dag til dagvariasjon i inntaket (faktisk inntak).  
Les den vedlagte artikkelen “Validation of a pre-coded food diary used among 60-80 year old men: comparison of self-reported energy intake with objectively recorded energy expenditure” av Stea og medarbeidere.  
1e) Stea og medarbeidere har undersøkt validiteten til en pre-kodet kostdagbok. Hvordan kunne man undersøkt reproduserbarheten til denne kostdagboken? 

Som omtalt i 1d) er det mest aktuelt å undersøke reproduserbarheten til metoder som dekker samme tidsperiode, noe som ikke er mulig med kostdagbok siden den brukes til å registrere kosten på bestemte dager (faktisk inntak). Dersom man likevel ville prøve å få et mål på reproduserbarheten, kunne man bedt deltakere om å fylle ut kostdagboken i to ulike perioder, f.eks. torsdag – søndag i starten av en måned (test), og deretter torsdag – søndag i slutten av måneden (retest). Registrering må gjøres på de samme ukedagene. Det vil alltid være snakk om en test-retest undersøkelse når man undersøker reproduserbarheten.   

1f) Hva menes med at kostdagboken er pre-kodet? 

At kostdagboken inneholder forhåndsbestemte matvarene og koder for disse. Metoden er således mer strukturert og lukket enn veid kostregistrering og 24-timers kostintervju. 


1g) Drøft kort fordeler og ulemper ved at dagboken er pre-kodet og ikke åpen. 

Fordel: det kreves langt mindre ressurser til bearbeiding, går raskere og er billigere. Sammenlignet med en helt åpen prospektiv registrering kan den også være raskere å fylle ut. 
Ulempe: matvarene som er inkludert i dagboken speiler ikke nødvendigvis kostholdet til de som fyller den ut (hvis åpne felt ikke er inkludert). Variasjonen i kosten blir underestimert. 

1h) Hvordan definerte Stea og medarbeidere akseptable rapportører? Sett opp formelen og grenseverdiene som ble brukt. Oppgi også hvor mange som basert på dette ble kategorisert som akseptable rapportører av energiinntak i august og i desember. 

Ratio energiinntak (EI):energiforbruk (EE), grenseverdier 0,80-1,20. 
August (baseline): 19 personer. Desember (post-test): 23 personer.  (tabell 1)


1i) Beskriv forholdet mellom selvrapportert energiinntak og målt energiforbruk for deltakere med BMI under 25 og for deltakere med BMI på 25 eller over. 

Ser på tabell 2. I gruppen med normal vekt (BMI < 25) er det ikke statistisk signifikant forskjell i selvrapportert energiinntak og målt energiforbruk verken ved baseline eller ved post-test (p-verdi hhv. 0,8 og 0,5). I gruppen med BMI >= 25 er selvrapportert energiinntak signifikant lavere enn målt energiforbruk både ved baseline og ved post-test (begge p < 0,001). Det selvrapporterte energiinntaket var 2,4 MJ/d lavere enn det målte energiforbruk ved baseline, og 2,2 MJ/d lavere ved post-test. Dette er en betydelig forskjell. I gruppen med normal vekt er det selvrapporterte energiinntaket hhv. 0,2 og 0,7 MJ/d lavere enn det målte energiforbruket, men disse forskjellene er altså ikke statistisk signifikante.  

1j) Vurder i hvilken grad kostdagboken egner seg til å estimere energiinntaket til eldre menn. 

På gruppenivå underestimerte dagboken energiinntaket med 17-18% sammenliknet med energiforbruket beregnet ved SenseWear Pro3 Armband. Når man stratifiserte på BMI, fant man at det ikke var signifikant forskjell mellom rapportert energiinntak og målt energiforbruk hos normalvektige, men blant personer med overvekt eller fedme var det selvrapporterte energiinntaket betydelig og signifikant lavere. Dagboken synes derfor å være mindre egnet for å estimere energiinntaket til denne gruppen.  





Oppgave 2 (vektes 40%)
Du blir bedt om å hjelpe et legesenter med å kartlegge energiforbruket til en gruppe på 20 kvinnelige studenter i alderen 20-28 år. Kvinnene er overvektige og ønsker å gå ned i vekt, de deltar derfor i et vekreduksjonsprogram på legesenteret. Informasjonen om energiforbruket til den enkelte skal brukes som utgangspunkt for veiledning om fysisk aktivitet og kosthold. 
1. Redegjør for de faktorer som bestemmer et individs totale energiforbruk. 
Forklar hvorfor det er viktig å vurdere energiforbruk og fysisk aktivitet hos pasienter som ønsker vekt reduksjon, og hvordan denne informasjonen kan brukes i pasientens vektreduksjonsplan?

Sensorveiledning: 
Det totale energiforbruket TEE = (BMR/BEE + TEF/DIT + AE) består av basalmetabolismen (BMR)/basalt energi forbruk (BEE), termisk effekt av mat (TEF)/ diet induced thermogenese (DIT) samt energi til fysisk aktivitet (AE). 
Overvekt/fedme skyldes energioverskudd over tid. Positiv energibalanse oppstår når energiinntaket overstiger energiforbruket. Vektreduksjon krever negativ energibalanse. Kunnskap om energiforbruk og fysisk aktivitet er et utgangspunkt for å veilede pasient mht å spise mindre enn det som forbrukes eller å øke den fysiske aktiviteten – begge deler vil bidra til negativ energibalanse
.

1. Hvilke metoder vil du anbefale legesenteret å bruke til å kartlegge energiforbruket hos denne gruppen. Anbefal to metoder så legesenteret har et par alternativer å velge mellom. Redegjør for de to forskjellige metoder du vil anbefale at legesenteret bruker til å kartlegge det totale energiforbruket til de 20 kvinnelige studentene (Husk du har IKKE ressurser til å bruke dobbelt merket vann metoden på 20 personer). Begrunn ditt valg av metoder, og diskutere fordeler og ulemper med de to metodene du velger å forslå for legesenteret.
Sensorveiledning: Valg av metode avhenger av formålet og hvilke data nivå som man trenger data på (gruppe- eller individnivå). I dette tilfelle ønskes individuelle data på en gruppe unge kvinner. Det er flere mulige metoder og det vil avhenge av økonomi samt deltagerne hvilken metode som velges. Det finnes ikke ett riktig svar på oppgaven. 
Indirekte kalorimetrisk metode er ikke relevant da det er ressurskrevende. 
Ikke kalorimetriske metoder som f.eks. akselrometere, tids/aktivitetsregistreringer,
spørreskjemaer samt bruk av den faktorielle metode kan være relevante.

Redegjør og begrunn valg, samt trekk frem fordeler og ulemper:

Akselrometer (evt kombinasjons akselerometer som Sensewear); 
Fordel: enkle, objektivt mål, (billige), fanger opp variasjon i aktivitet (i detaljer)
Utfordring/ulempe: Fanger ikke opp statisk arbeid, aktiviteter som utføres med overkroppen f.eks. løft (avhenger av plassering). Fanger ikke opp svømning, sykling
Kan anvendes til å si noe om fysisk aktivitet, men mindre godt utgangspunkt for energiforbruk (det er en del svakheter med de likninger som anvendes for beregning av energiforbruk, men akselrometer brukes ofte for beregning av energiforbruk)

Tids/aktivitetreg. og faktorielle metoden (evt bare faktorielle metode med bruk av gjennomsnitts PAL faktorer);
Fordel; relativ enkel, billig, krever ikke noe utstyr 
Utfordringer/Ulempe; Tidsregistrering er arbeidskrevende, subjektiv metode.
Validiteten til BMR/RMR likningene
Kjenner ikke energi kostnadene til en del daglige aktiviteter
Kan anvendes til å si noe om energiforbruk samt fysisk aktivitet. En god tidsregistrering vil nok gi bedre data enn bruk av gjennomsnitts PAL verdier

Spørreskjemaer 
Fordel; relativ enkel, billig, krever ikke noe utstyr 
Utfordring/ulempe: Subjektiv metodikk, fanger ikke nødvendigvis opp alt. En del spørreskjemaer er mest valid på gruppenivå og ikke individnivå
Kan anvendes til; det finnes mange forskjellig spørreskjemaer, kort og lange, de fleste sier noe om fysisk aktivitet og noen som også kan brukes for beregning av energiforbruk (validiteten variere)

1. Under finner du en tids- og aktivitetsregistrering for en gjennomsnittlig hverdag for en av kvinnene som deltar i vektreduksjonsprogrammet. Kvinnen er 25 år, 1.65 m høy og veier 75 kg.

a) Beregn først hvilestoffskiftet med formel/likning. Begrunn hvilken likning som er mest hensiktsmessig å anvende – vis beregningen.

b) Estimer dernest kvinnens totale energiforbruk ved å bruke den faktorielle metoden – vis beregningen, beregn i kJ.

c) Regn også ut PAL-verdien og gjør en vurdering av verdien 


	Aktivitet
	Tidsbruk (min)
	Aktivitetsfaktor

	Sove/ligge
	480
	1.0

	Ligge å hvile
	60
	1.2

	Studere
	360
	1.7

	Stå/Rusle 
	60
	2.0

	Jobbe cafe
	180
	2.5

	Lese, se på mobil, Ipad osv
	240
	1.2

	Trening – moderat aktivitet
	60
	5.0

	
	1440
	



Sensor veiledning
a) Kvinnen har en BMI på 27.7
Mifflins ligning er egnet for å beregne basalmetabolismen/hvilestoffskiftet ved overvekt og fedme, og vil derfor være et godt valg
Kvinner (kcal/d): BMR= 9,99 × vekt (kg) + 6,25 × høyde (cm) – 4,92 × alder (år) – 161
Utregning: BMR = 9,99 × 75 (kg) + 6,25 × 165 (cm) – 4,92 × 25 (år) – 161 = 1496,5 kcal/dag = 6255 kJ
b) Basert på BMR fra del a
6255 kJ/1440 min = 4,3 kJ/min
	Aktivitet
	Tidsbruk 
(min)
	Aktivitets
faktor
	Energiforbruk per aktivitet (kJ)

	Sove/ligge
	480
	1.0
	1 x 4,3 x 480= 2064

	Ligge å hvile
	60
	1.2
	1,2 x 4,3 x 60= 310

	Studere
	360
	1.5
	1,5 x 4,3 x 360 =2322

	Stå/Rusle 
	60
	2.0
	2,0 x 4,3 x 60 = 516

	Jobbe cafe
	180
	2.5
	2,5 x 4,3 x 180 = 1935

	Lese, se på mobil, Ipad osv
	240
	1.2
	1,2 x 4,3 x 240 = 1238

	Trening – moderat aktivitet
	60
	5.0
	5,0 x 4,3 x 60 = 1290

	
	1440
	
	9675 kJ = 9,7 MJ


 
c) PAL = 9,7/6,3 = 1,54
PAL verdien tilsvarende en med relativ stillesittende aktivitet opp mot moderat aktivitet. Omtrent 14 timer tilbringes med veldig lav aktivitet. Hun har en deltids jobb med litt bevegelse, men mye av dagen tilbringes som fulltidsstudent (mye sitting), i tillegg trener hun en time med moderat aktivitet per dag

1. Legesenteret er også interessert i å måle kroppssammensetningen til deltagerne i vektreduksjonsprogrammet.
a) har du en metode å foreslå? Redegjør for metoden og begrunn hvorfor du foreslår akkurat den metoden. 
b) Hvilken tilleggsinformasjon kan legesenteret få fra en måling av kroppssammensetning utover den informasjon de allerede har. Hvorfor kan denne informasjon være nyttig.
Sensorveiledning
a) Det er mange ulike metoder som kan brukes for å måle kroppssammensetningen. Igjen må formål og datanivå vurderes. Her ønskes det data på individnivå. Viktig å tenke hvilke ressurser som legesenteret har tilgjengelig.
Metoder som kan velges er skissert under. Det finnes ikke ett riktig svar på oppgaven. 
Laboratoriemetoder: Ses ofte på som referansemetoder da de er presise og nøyaktige
CT, Bodpod, Hydrodensiometri = ikke aktuelt på legesenter eller i denne type studie.
DXA: Mest aktuelt om legesenteret har et sådant tilgjengelig
· Lavdose røntgen stråler. Ulike vev har ulik tetthet. 
· Måler fettmasse, fettfri masse, mager masse og beinmasse.
· Kan skille mellom visceralt og subkutant fettvev. 
· Hovedsakelig brukt til å måle beintetthet, men regnes også som en gullstandard for å vurdere kroppssammensetning. 
· Kan brukes til å overvåke kroppssammensetning til pasienter gjennom et sykdomsforløp eller behandling. 
· Måle intervensjonseffekt av en studie. 

Feltmetoder: Enklere å gjennomføre, måleapparat kan forflyttes og tas med i felt. Har ofte ikke sammen nøyaktighet som lab-metodene 

BIA (bioelektrisk impedans)
· Måler motstand i de ulike kroppsvevene ved hjelp av svak elektrisk strøm. Motstand måles i form av resistans og reaktans. Fettfri masse er en bedre strømleder enn fettmasse (Fettfri masse inneholder ca. 73% vann). 
· Ved hjelp av ligninger estimerer maskinen skjellettmuskelmasse, fettmasse og fettfri masse. - Basert på målt motstand kan man predikere TBW (totalt kroppsvann) og ECW (ekstracellulært kroppsvann) 
· Forutsetter at hydreringsstatus er normal. Hvis dehydrert kan fettprosent være falsk forhøyet. 

Hudfoldtykkelse 
· Måler indirekte tykkelse på underhudsfett. Predikerer kroppens tetthet som kan brukes til å beregne fettmasse. 
· Antar at det er konstant sammenheng mellom den totale mengde fett i kroppen og underhudsfett. 
· Pga stor variasjon i fordeling av underhudsfett på kroppen, bør man måle hudfold flere steder på kroppen for best mulig mål på andel fettmasse. 
· Vanlig å måle underhudsfett midt på bakside overarm.

b) Legesenteret vil ha tilgang til vekt, høyde og kunne beregne KMI
· KMI (og vekt) skiller ikke mellom fettfri masse og fettmasse. KMI sier ingenting om fordelingen av muskelmasse og fettmasse. Muskler veier mer enn fett og en person som har stor muskelmasse kan ha en KMI som er definert som overvektig, uten å ha for høy fettmasse. To personer med samme KMI kan derfor ha svært forskjellig kroppssammensetning og metabolske profiler. 
· KMI sier ikke hvor på kroppen fettet er plassert. Personer som har mer fett sentrert rundt midjen har mer fett som er samlet rundt indre organer (visceralt fett). Visceralt fett er mer skadelig enn underhudsfett, og gir større risiko for livsstilssykdommer. 
· KMI god på gruppenivå, ikke alltid på individnivå. 
· Kroppssammensetning kan brukes som indikator på hvordan det står til med helsen.  

1. Legesenteret har også eldre pasienter. Hvordan kan de beregne hvilestoffskiftet til en kvinne på 60 år, med høyde 1,76 m og vekt på 65 kg. Begrunn hvilken likning som er mest hensiktsmessig å bruke, og vis beregningen.

Sensor veiledning
Anvende likninger som foreslås i NNR 
Enten 
REE (MJ/d) = 0,0407 x vekt (kg) + 2,90
REE = 0,0407 x 65 (kg) + 2,90 = 5,5 MJ/dag
Eller
REE (MJ/d) = 0,0342 x vekt (kg) + 2,1 x høyde (m) -0,0486
REE (MJ/d) = 0,0342 x 65 (kg) + 2,1 x 1,76 (m) -0,0486 = 5,9 MJ/dag








Oppgavesett slutt
